Ամբիոնի գործունեության կարևոր օղակներից է թարգմանության տեսական և գործնական խնդիրների քննությունը, ինչպես նաև իսպաներենից հայերեն և հայերենից իսպաներեն կատարած մի շարք թարգմանությունները: 2010 թվականից ի վեր ամբիոնը հրատարակում է «Ծաղիկ թարգմանչաց» մատենաշարը , որն ամփոփում է իսպաներենի և իտալերենի բաժինների ուսանողների թարգմանությունները՝ իսպաներենից, իտալերենից հայերեն և հակառակը: Ամբիոնը հրատարակում է նաև գիտական աշխատանքների ամենամյա ժողովածու` «Ռոմանական բանասիրության արդի խնդիրներ», որն ընդգրկում է արդի լեզվաբանության և օտար լեզուների դասավանդման մեթոդիկայի վերաբերյալ գիտական բազմաբնույթ հոդվածներ: